  Анжелика Тихонова корреспондент Сюрес лэсьтонъя«Ижевское» предприятиысь ӧнерчиос Ижкарысь Потёмкин, Новоажимов, Ленин нимо урамъёсысь но Прасов пролкаысь огъя одӥг но ӝыны иськем сюрес люкетъёсты выльдӥзы. Со сярысь ужъюртлэн «ВКонтакте» мерлыко вотэсысь огиназ ивортэмын. Сюресъёс вылысь бырем сӥзэс куштӥзы, гопъёсты ӵошкытатӥзы. Куд-ог интыосын бордюръёсты воштӥзы, колодчаосты тупатӥзы, асфальтобетонлэсь ӵошкытатӥсь сӥ кисьтӥзы но тротуаръёс лэсьтӥзы Сюресъёслэсь вылӥ сӥзэ полимерно-битумной вяжущийен щебёно-мастичной асфальтобетонэн шобыртӥзы. Со огшоры асфальтобетонлэсь чурытгес луэменыз висъяське. Озьы ик транспорт ветлэмен но инкуазен сэрен быронлы чидасьгес луэ. Вань ужъёс «Кышкыттэм но ӟечлыко автомобиль сюресъёс» федерал программа улсын быдэстэмын. Туэ Ижкарын та программая огъя 25 иськем 200 метр мында 27 сюрес люкетъёсты тупатъялозы.  Тодэ вайытом, таяз арняе «Ижевское» предприятиысь ӧнерчиос Глаз ёросын Глаз – Яр – Пудем сюреслэсь 3,6 иськем люкетсэ тупатъян ужъёсты йылпумъязы.  Тегъёс: Авто Ижкар Удмуртия сюресъёс тупатъянужъёс  